CELEX: 22010D0072
Language: lv
Date: 2010-06-11 00:00:00
Title: EEZ Apvienotās komitejas Lēmums Nr. 72/2010 ( 2010. gada 11. jūnijs ), ar ko groza EEZ līguma XIII pielikumu (Transports)

16.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 244/26
            
         EEZ APVIENOTĀS KOMITEJAS LĒMUMS
   Nr. 72/2010
   (2010. gada 11. jūnijs),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas 2010. gada 30. aprīļa Lēmumu Nr. 51/2010 (1).
            
         
               (2)
            
            
               Līgumā jāiekļauj Komisijas 2008. gada 19. decembra Direktīva 2008/126/EK, ar kuru groza Eiropas Parlamenta un Padomes Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem (2).
            
         
               (3)
            
            
               Līgumā jāiekļauj Komisijas 2009. gada 24. aprīļa Direktīva 2009/46/EK, ar kuru groza Eiropas Parlamenta un Padomes Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem (3).
            
         
               (4)
            
            
               Līgumā jāiekļauj Komisijas 2009. gada 12. jūnija Direktīva 2009/56/EK, ar ko attiecībā uz transponēšanas datumu labo Direktīvu 2008/126/EK, ar kuru groza Eiropas Parlamenta un Padomes Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem (4).
            
         
               (5)
            
            
               Līgumā jāiekļauj Eiropas Parlamenta un Padomes 2009. gada 16. septembra Direktīva 2009/100/EK par iekšējo ūdensceļu kuģu kuģošanas licenču savstarpēju atzīšanu (5).
            
         
               (6)
            
            
               Ar Direktīvu 2009/100/EK atceļ Padomes Direktīvu 76/135/EEK (6), kas ir iekļauta Līgumā un kas tādējādi ir jāatceļ saskaņā ar Līgumu,
            
         IR NOLĒMUSI ŠĀDI.
   1. pants
   Līguma XIII pielikumu groza šādi.
   
               1.
            
            
               Pielikuma 47.a punktā (Eiropas Parlamenta un Padomes Direktīva 2006/87/EK) pievieno šādus ievilkumus:
               
                           “—
                        
                        
                           
                              32008 L 0126: Komisijas 2008. gada 19. decembra Direktīva 2008/126/EK (OV L 32, 31.1.2009., 1. lpp.), kura labota ar:
                           
                                       —
                                    
                                    
                                       
                                          32009 L 0056: Komisijas 2009. gada 12. jūnija Direktīvu 2009/56/EK (OV L 150, 13.6.2009., 5. lpp.).
                                    
                                 
                     
                           —
                        
                        
                           
                              32009 L 0046: Komisijas 2009. gada 24. aprīļa Direktīva 2009/46/EK (OV L 109, 30.4.2009., 14. lpp.).”
                        
                     
         
               2.
            
            
               Ar šādu tekstu aizstāj 48. punkta tekstu (Padomes Direktīva 76/135/EEK):
               “32009 L 0100: Eiropas Parlamenta un Padomes 2009. gada 16. septembra Direktīva 2009/100/EK par iekšējo ūdensceļu kuģu kuģošanas licenču savstarpēju atzīšanu (OV L 259, 2.10.2009., 8. lpp.).”
            
         2. pants
   Direktīvu 2008/126/EK, 2009/46/EK, 2009/56/EK un 2009/100/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2010. gada 12. jūnijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (7).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 11. jūnijā
      
         
            EEZ Apvienotās komitejas vārdā –
         
            priekšsēdētājs
         
         Alan SEATTER
      
   
   
      (1)  OV L 181, 15.7.2010., 19. lpp.
   
      (2)  OV L 32, 31.1.2009., 1. lpp.
   
      (3)  OV L 109, 30.4.2009., 14. lpp.
   
      (4)  OV L 150, 13.6.2009., 5. lpp.
   
      (5)  OV L 259, 2.10.2009., 8. lpp.
   
      (6)  OV L 21, 29.1.1976., 10. lpp.
   
      (7)  Konstitucionālās prasības nav norādītas.